《涿州早发》
清代·张岳崧

月华露叶望微茫，马色鸡鸣破晓凉。天上觚棱如梦远，故园风景与愁长。

招邀却喜逢贤主，城市犹能说古皇。南去关河多胜概，惭无佳咏壮归装。

作者简介：（1773—1842）广东定安人，字子骏，一字翰山，号指山。嘉庆十四年进士，累官湖北布政使，护理巡抚。工书，当时碑版出其手者甚多。有《筠心草堂集》。